পদ্ম সম্মান পাচ্ছেন অশ্বিন-শ্রীজেশ-সহ পাঁচ ক্রীড়াব্যক্তিত্ব

কলকাতা: ৭৬ তম সাধারণতন্ত্র দিবসের প্রাক্কালে পদ্ম সম্মান (Padma Award 2025) প্রাপকদের নাম ঘোষণা করল কেন্দ্র। পদ্মশ্রী ছাড়াও পদ্মবিভূষণ এবং পদ্মভূষণ সম্মানপ্রাপকদের তালিকাও প্রকাশ করেছে কেন্দ্র। এ বছর মোট ১৩৯ জনকে পদ্মসম্মান দেওয়া হচ্ছে। পদ্মবিভূষণ (Padma Bhushan Award 2025) পাচ্ছেন ৭ জন। ১৯ জন পাচ্ছেন পদ্মভূষণ সম্মান। পদ্মশ্রী দেওয়া হচ্ছে ১১৩ জনকে। পদ্ম সম্মান প্রাপকদের তালিকায় রয়েছেন অশ্বিন-শ্রীজেশ-সহ পাঁচ ক্রীড়াব্যক্তিত্ব।

পদ্মশ্রী প্রাপকদের তালিকায় রয়েছেন, প্রাক্তন ভারতীয়
ক্রিকেটার রবিচন্দ্রন অশ্বিন। অবসরের পরই পদ্ম সম্মান পাচ্ছেন রবিচন্দ্রন অশ্বিন (Ravichandran Ashwin)। বর্ডার-গাভাসকর ট্রফির মাঝপথেই হঠাৎই আন্তর্জাতিক ক্রিকেটকে বিদায় জানান রবিচন্দ্রন অশ্বিন। তবে ক্লাব ক্রিকেট এবং আইপিএলে খেলবেন। ভারতীয় ক্রিকেট দলের সর্বকালের সেরা ম্যাচ উইনার তিনি। অবসরের ২২ বছর পর পদ্মশ্রী পাচ্ছেন কিংবদন্তি ফুটবলার আই আই এম বিজয়নও (I.M. Vijayan)। যাঁর ময়দানি নাম ছিল কালো হরিণ। দেশের সেরা ফুটবলারের মধ্যে তিনি অন্যতম। ভারতের হয়ে খেলেন ৭৯টি আন্তর্জাতিক ম্যাচ। ফুটবলার আন্তর্জাতিক কেরিয়ারে ৪০টি গোল করেছেন।মোহনবাগান-ইস্টবেঙ্গল, দুই জার্সিতে বহু স্মরণীয় গোল রয়েছে তাঁর।

আরও পড়ুন: অরিজিৎ সিং, মমতা শংকর সহ বাংলার ৯ জন পদ্মশ্রী সম্মান পাচ্ছেন

এ ছাড়াও পদ্ম সম্মানের তালিকায় রয়েছেন প্যারিস প্যারালিম্পিকে পদকজয়ী আর্চার হরবিন্দর সিং। ক্রীড়াক্ষেত্রে পদ্মশ্রী পাচ্ছেন, তিনি হলেন সত্যপাল সিং। ভারতীয় জুনিয়র হকি টিমের কোচ। ভারতের প্রাক্তন হকি খেলোয়াড় শ্রীজেশ (PR Sreejesh) পদ্ধভূষণ সম্মান পাচ্ছেন। প্যারিস অলিম্পিকে হকিতে ব্রোঞ্জ জিতেছে ভারতীয় দল। টানা দুই অলিম্পিকেই দুর্দান্ত পারফর্ম করেছে ভারত। প্যারিসেও গুরুত্বপূর্ণ ভূমিকা নিয়েছিলেন অভিজ্ঞ গোলরক্ষক পিআর শ্রীজেশ।

অন্য খবর দেখুন